স্বাগত ২০২৬! কোথায় হল বিশ্বের প্রথম নিউ ইয়ার সেলিব্রেশন?

ওয়েব ডেস্ক: বিশ্বের প্রথম নিউ ইয়ার সেলিব্রেশন (New Year Celebration 2026)! আলোয়, আতসবাজিতে নতুন বছরকে স্বাগত জানাল নিউজিল্যান্ড (New Zealand)। স্কাই টাওয়ার থেকে আতশবাজির ঝলকানিতে ২০২৬-কে স্বাগত জানাল অকল্যান্ড (Auckland) শহর। দক্ষিণ প্রশান্ত মহাসাগরীয় দ্বীপপুঞ্জের দেশগুলি প্রতি বছর সবার আগে নতুন বছরকে বরণ করে নেয়। বুধবার রাতেই যখন নিউ ইয়র্কের টাইমস স্কোয়ারে ইংরেজি নববর্ষের উৎসব শুরু হতে ১৮ ঘণ্টা বাকি, তখনই অকল্যান্ডের আকাশ রঙিন আলোয় ভরে উঠল।

বৃষ্টিস্নাত আবহাওয়া সত্ত্বেও নতুন বছরের উৎসবে ছিল উপচে পড়া ভিড়। প্রায় ১৭ লক্ষ মানুষ হাজির হন সেখানে। অকল্যান্ডে পাঁচ মিনিটের ওই বিশেষ শোয়ে ৭৮৭ ফুট উঁচু টাওয়ারের (Sky Tower) বিভিন্ন স্তর থেকে প্রায় ৩,৫০০ আতশবাজি আকাশে উড়ে যায়। দর্শকদের নজরে ছিল নানা রঙের আলো, সুর আর নতুন বছরের আনন্দ।

আরও পড়ুন: জার্মানিতে দুঃসাহসিক ডাকাতি! লুট হল প্রায় ৩ কোটি ইউরো

তবে আতসবাজির বড় প্রদর্শনী হলেও উত্তর দ্বীপের কয়েকটি ছোট কমিউনিটি ইভেন্ট বৃষ্টিপাত এবং বজ্রবিদ্যুতের আশঙ্কায় আগেই বাতিল করা হয়েছিল বলে প্রশাসন জানিয়েছে। কিন্তু দক্ষিণ প্রশান্ত মহাসাগর পেরিয়ে বিশ্ব যখন ধীরে ধীরে নতুন বছরকে বরণ করবে, তার প্রথম পর্বে যেন রঙিন বার্তা দিল অকল্যান্ড—‘শুভ নববর্ষ ২০২৬’।

দেখুন আরও খবর:

The post স্বাগত ২০২৬! কোথায় হল বিশ্বের প্রথম নিউ ইয়ার সেলিব্রেশন? first appeared on KolkataTV.